|  |
| --- |
| ΟΔΗΓΟΣ ΕΚΠΟΝΗΣΗΣ ΔΙΠΛΩΜΑΤΙΚΩΝ ΕΡΓΑΣΙΩΝ KAΙ ΔΙΔΑΚΤΟΡΙΚΩΝ ΔΙΑΤΡΙΒΩΝ |
| Πανεπιστήμιο Πελοποννήσου Τμήμα Πολιτικής Επιστήμης και Διεθνών Σχέσεων |
|  |

**Εισαγωγή**

Ο οδηγός αφορά τον φοιτητή, προπτυχιακό, μεταπτυχιακό ή υποψήφιο διδάκτορα που εκπονεί διπλωματική εργασία ή διατριβή στο Τμήμα Πολιτικής Επιστήμης και Διεθνών Σχέσεων του Πανεπιστημίου Πελοποννήσου.

Περιλαμβάνει οδηγίες για την εμφάνιση της εργασίας/διατριβής.

Η διπλωματική εργασία/διδακτορική διατριβή αποτελεί προϊόν πνευματικής ιδιοκτησίας του/ης συγγραφέως καθώς και του Πανεπιστημίου Πελοποννήσου. Αποκλειστικός υπεύθυνος για τη σύνταξη της εργασίας είναι ο ίδιος ο συγγραφέας, ο οποίος φέρει και την ευθύνη περί πνευματικών δικαιωμάτων τρίτων.

**ΓΕΝΙΚΕΣ ΟΔΗΓΙΕΣ ΣΥΓΓΡΑΦΗΣ ΤΗΣ ΔΙΠΛΩΜΑΤΙΚΗΣ ΕΡΓΑΣΙΑΣ**

- Γραμματοσειρά, περιθώρια, στοίχιση

Προτείνεται η γραμματοσειρά Times New Roman Greek με μέγεθος 12 pt εξαιρουμένων περιπτώσεων όπως ο τίτλος του κεφαλαίου (16 pt), των ενοτήτων και των υποενοτήτων (14pt) κ.λ.π.

Οι σελίδες έχουν το μέγεθος A4.

Το κείμενο είναι πλήρως στοιχισμένο (justified).

- Μορφή παραγράφων

Οι παράγραφοι θα έχουν μεταξύ τους κενό 12στ. Το διάστιχο να είναι 1,5 σειρές.

- Αρίθμηση σελίδων

Δεν αριθμούνται τα δύο εξώφυλλα (στην ελληνική και αγγλική γλώσσα), οι σελίδες με τις αφιερώσεις και τις ευχαριστίες.

Στο κύριο μέρος η αρίθμηση ξεκινά από τη πρώτη σελίδα του πρώτου κεφαλαίου στο κάτω δεξί μέρος της σελίδας.

- Εκτύπωση σελίδων

Η εκτύπωση των σελίδων θα πρέπει να είναι και στα δύο μέρη της σελίδας (όπως σε βιβλία) και τα περιθώρια είναι αντικριστά.

Διαφοροποιείται το προκαταρκτικό μέρος όπου κάθε ενότητα αρχίζει σε μονή σελίδα.

- Πίνακες

Η αρίθμηση των πινάκων γίνεται με βάση το Κεφάλαιο στο οποίο βρίσκεται. Δηλαδή, ο πρώτος πίνακας του τρίτου κεφαλαίου αριθμείται **Πίνακας 3.1.**

Οι πίνακες βρίσκονται στο μέσο (center) της σελίδας. Αρχικά αναφέρεται ο αριθμός του πίνακα, ακολουθεί ο τίτλος του και εν συνεχεία ο πίνακας. Δηλαδή:

**Πίνακας 3.1**

**Η κυκλοφορία του νομίσματος, 1949-1953**

[Εδώ μπαίνει ο πίνακας]

Πηγή: Τράπεζα της Ελλάδος, Μηνιαίο Στατιστικό Δελτίο

Εάν ο πίνακας δεν φτάνει σε μία σελίδα συνεχίζεται και στην αμέσως επόμενη σελίδα όπου αναφέρεται στην αρχή η αρίθμηση του πίνακα και από κάτω η λέξη «Συνέχεια». Εάν υπάρχει πηγή προέλευσης αναφέρεται μόνο στο τέλος του δεύτερου μέρους του πίνακα.

Οι πίνακες δεν εμφανίζονται στο τέλος ενότητας ή υποενότητας όπου κλείνουν πάντα με κείμενο.

- Διαγράμματα

Η αρίθμηση των διαγραμμάτων γίνεται με βάση το Κεφάλαιο. Για παράδειγμα, το τέταρτο διάγραμμα του δευτέρου κεφαλαίου αριθμείται **Διάγραμμα 2.4**.

Η παρουσίαση των διαγραμμάτων είναι ανάλογη αυτή των πινάκων.

**Διάγραμμα 2.4**

**Δείκτης απελευθερώσεων της ελληνικής οικονομία, 1950-90**

[Εδώ μπαίνει το διάγραμμα]

Πηγή: Τράπεζα της Ελλάδος

Τα διαγράμματα δεν χωρίζονται σε δύο σελίδες. Επίσης, δεν αναφέρονται στο τέλος μιας ενότητας ή υποενότητας, οι οποίες τελειώνουν πάντα με κείμενο.

- Μαθηματικές Σχέσεις

Οι μαθηματικές σχέσεις μπορούν να εμφανιστούν σε οποιοδήποτε σημείο του κειμένου. Οι σχέσεις που επιθυμούμε να τονιστούν μπορούν να αναφερθούν μόνες τους στο κέντρο της σειράς.

Υ = α + βΧ + ε (1.3)

Η αρίθμηση των σχέσεων που πρόκειται να χρησιμοποιηθούν παρακάτω γίνεται με βάση το κεφάλαιο, π.χ. η τρίτη σχέση του πρώτου κεφαλαίου ορίζεται ως (1.3). Η αρίθμηση της σχέσης εμφανίζεται μέσα σε παρένθεση, στην ίδια σειρά με τη σχέση που αναφέρεται και στοιχίζεται στο δεξί μέρος της σελίδας.

- Αναφορές

Μέσα στην εργασία γίνονται αναφορές σε άλλες εργασίες ή μελέτες. Οι αναφορές εμφανίζονται σε οποιοδήποτε σημείο του κειμένου αναφέροντας το όνομα του συγγραφέα, το έτος δημοσίευσης και τις σελίδες αναφοράς μέσα σε παρένθεση.

Μπορούν να έχουν μια από τις παρακάτω μορφές ανάλογα πως γίνονται:

Α) Άμεσα μέσα στο κείμενο, «Όπως αναφέρει ο Kissinger (1995, σελ. 30), η ..»

Β) Έμμεσα μέσα στο κείμενο, «Η συμπεριφορά του φαινομένου αυτού έχει απασχολήσει πολλούς επιστήμονες (βλέπε για παράδειγμα, Scott (1993, σελ. 64) και Heywood (1981, σελ. 108)»

Γ) Όταν μέσα στην εργασία αναφέρεται ένα απόσπασμα αποτυπώνεται αυστηρά μέσα σε εισαγωγικά. «..όπως αναφέρει ο R. Clogg (1996, σελ. 30-55) “*Ενώ η συνωμοσία συνέχιζε τη δράση της κι ο αριθμός των μελών ολοένα αύξανε…*”»

Όταν σε ένα σύγγραμμα υπάρχουν δύο συγγραφείς τότε αναφέρονται με τα επώνυμα τους και στο τέλος το έτος δημοσίευσης π.χ. Οικονομίδης και Δούση (2007, σελ. 30). Εάν υπάρχουν περισσότεροι από δύο συγγραφείς αναφέρεται ο πρώτος κατά σειρά συγγραφέας και ακολουθεί η ένδειξη *et al.* σε πλάγια γραφή *(italics*) π.χ. Χαριτίνης *et al* (2010, σελ. 30).

Οι αναφορές εμφανίζονται απαραίτητα στη Βιβλιογραφία.

- Υποσημειώσεις

Όταν υπάρχουν αναφορές που είναι συμπληρωματικές και δεν χρειάζεται να αναφέρονται μέσα στην εργασία μπορούν να εμφανιστούν ως υποσημείωση (footnote). Οι υποσημειώσεις αριθμούνται (με εκθέτη) και δηλώνονται στο τέλος της πρότασης μετά από την τελεία. Π.χ. «Το φαινόμενο αυτό ονομάζεται παγκοσμιοποίηση 1». Στην υποσημείωση, στο τέλος της ίδιας σελίδας, αναφέρεται το περιεχόμενό της, το επώνυμο του συγγραφέα ή το έτος δημοσίευση και τις σελίδες αναφοράς.

- Λοιπές Οδηγίες

Όταν είναι απαραίτητη η χρήση λίστας (bullets) πρέπει να έχουν εσοχή 0.5 εκατοστά από το αριστερό μέρος της αρχής της παραγράφου.

Οι ξενόγλωσσοι όροι θα πρέπει να εμφανίζονται μέσα στο κείμενο έχοντας πάντα δίπλα και τη μετάφρασή τους στην ελληνική γλώσσα. Π.χ. Από αυτή την άποψη, η έννοια του κατακερματισμένου κράτους (fragmented state) φαίνεται ακριβής …

Πολλές ορολογίες αποτελούνται από πολλές λέξεις, όπως Ανώτερο Εκπαιδευτικό Ίδρυμα – Α.Ε.Ι. Στην περίπτωση αυτή αναφέρεται αναλυτικά στην αρχή η ορολογία με τη συντόμευσή της και εν συνεχεία μπορεί ο συγγραφέας της εργασίας να αποφασίσει εάν χρησιμοποιεί την αναλυτική ορολογία ή τη συντόμευση.

Όταν εμφανίζονται λατινικές λέξεις ή εκφράσεις θα πρέπει αυτές να αναφέρονται με πλάγιους χαρακτήρες (*italics*).

Όταν ζητείται έντυπη μορφή της διπλωματικής εργασίας, αυτή θα είναι υποχρεωτικά βιβλιοδετημένη με σπιράλ ή θερμοκόλληση.

**ΔΟΜΗ ΔΙΠΛΩΜΑΤΙΚΗΣ ΕΡΓΑΣΙΑΣ**

Η διπλωματική εργασία αποτελείται από τα παρακάτω τμήματα:

1. Εξώφυλλο
2. Υπεύθυνη Δήλωση
3. Προεισαγωγικό Μέρος
4. Κύριο Μέρος
5. Συμπληρωματικό Μέρος
6. Κάθε εργασία υποβάλλεται βιβλιοδετημένη σε τεύχος διαστάσεων Α4 (21x29.7cm)

**1. ΕΞΩΦΥΛΛΟ**

Τα στοιχεία του εξώφυλλου είναι γραμμένα στην ελληνική και στην αγγλική γλώσσα και περιέχει τα ακόλουθα στοιχεία:

- Πανεπιστήμιο Πελοποννήσου

- Σχολή Κοινωνικών και Πολιτικών Επιστημών

- Τμήμα Πολιτικής Επιστήμης και Διεθνών Σχέσεων

- Πρόγραμμα Σπουδών (Π.χ. Πρόγραμμα Μεταπτυχιακών σπουδών «Παγκόσμια Πολιτική Οικονομία»)

- Τίτλος Διπλωματικής Εργασίας

- Ονοματεπώνυμο Συγγραφέα

- Κόρινθος, μήνας και έτος παρουσίασης διπλωματικής.

Ομοίως στην δεύτερη σελίδα του εξωφύλλου αναφέρονται τα αγγλικά χαρακτηριστικά αυτού.

- University of the Peloponnese

- Faculty of Social and International Sciences

- Department of Political Science and International Relations

- Master Program in ---

- Τίτλος εργασίας στα αγγλικά

- Ονοματεπώνυμο συγγραφέα στα αγγλικά

- Corinth, Greece, μήνας στα αγγλικά και έτος παρουσίασης διπλωματικής

**2. ΥΠΕΥΘΥΝΗ ΔΗΛΩΣΗ**

Θα πρέπει η διπλωματική εργασία να περιλαμβάνει υπεύθυνη δήλωση που να αναφέρει τα παρακάτω:

1. Δηλώνω ρητά και ανεπιφύλακτα ότι η διπλωματική εργασία που σας καταθέτω αποτελεί προϊόν δικής μου πνευματικής προσπάθειας, δεν παραβιάζει τα δικαιώματα τρίτων μερών και ακολουθεί τα διεθνώς αναγνωρισμένα πρότυπα επιστημονικής συγγραφής, τηρώντας πιστά την ακαδημαϊκή δεοντολογία.

2. Οι απόψεις που εκφράζονται αποτελούν αποκλειστικά ευθύνη του/ης συγγραφέα/ως και ο/η επιβλέπων/ουσα, οι εξεταστές, το Τμήμα και το Πανεπιστήμιο Πελοποννήσου δεν υιοθετούν κατ’ ανάγκη τις εκφραζόμενες απόψεις ούτε φέρουν οποιαδήποτε ευθύνη για τυχόν λάθη και παραλείψεις.

**3. ΠΡΟΕΙΣΑΓΩΓΙΚΟ ΜΕΡΟΣ**

Το προεισαγωγικό μέρος ακολουθεί μετά το εξώφυλλο και αποτελείται από τα παρακάτω τμήματα:

* Αφιέρωση (προαιρετική)

Η σελίδα της αφιέρωσης δεν αριθμείται

- Ευχαριστίες (προαιρετικές)

Η σελίδα των ευχαριστιών δεν αριθμείται

* Περίληψη στα ελληνικά

Η περίληψη στα ελληνικά είναι υποχρεωτική. Καταρχήν αναφέρονται οι Σημαντικοί Όροι (λέξεις κλειδιά) και ακολουθεί μια σύντομη περιγραφή του θέματος της διπλωματικής εργασίας. Η περίληψη δεν μπορεί να είναι μεγαλύτερη από 200 λέξεις.

* Περίληψη στα αγγλικά

Η περίληψη στα αγγλικά είναι υποχρεωτική. Αρχικά αναφέρονται στα αγγλικά οι Σημαντικοί Όροι (Keywords) και ακολουθεί μια συνοπτική περιγραφή του θέματος της διπλωματικής εργασίας στην αγγλική γλώσσα. Η περίληψη δεν μπορεί να είναι μεγαλύτερη από 200 λέξεις.

* Περιεχόμενα

Στα περιεχόμενα αναφέρονται με σειρά προτεραιότητας όλα τα μέρη της διπλωματικής εργασίας με τον αριθμό των σελίδων που αντιστοιχούν.

* Κατάλογος πινάκων (εφόσον υπάρχουν)

Εφόσον υπάρχουν πίνακες στη διπλωματική εργασία θα πρέπει να υπάρχει και σχετικός κατάλογος πινάκων. Στον κατάλογο αναφέρονται, με τίτλο και αριθμό σελίδας, όλοι οι πίνακες που παρουσιάζονται στο κύριο μέρος της εργασίας.

* Κατάλογος διαγραμμάτων (εφόσον υπάρχουν)

Εφόσον υπάρχουν διαγράμματα στη διπλωματική εργασία θα πρέπει να υπάρχει και σχετικός κατάλογος διαγραμμάτων. Στον κατάλογο αναφέρονται, με τίτλο και αριθμό σελίδας, όλοι τα διαγράμματα που παρουσιάζονται στο κύριο μέρος της εργασίας.

**4. ΚΥΡΙΟ ΜΕΡΟΣ**

Το Κύριο Μέρος περιλαμβάνει κατά βάση την ανάπτυξη της διπλωματικής εργασίας.

Διακρίνεται σε κεφάλαια. Η δομή που πρέπει να ακολουθούν τα κεφάλαια αναφέρεται παρακάτω.

* Αρχική Σελίδα Κεφαλαίου

Αρχικά αναφέρεται ο αριθμός του κεφαλαίου με έντονα γράμματα, π.χ. **ΚΕΦΑΛΑΙΟ 1**. Ακολουθεί ο τίτλος του κεφαλαίου π.χ. **Ο ΤΡΙΤΟΣ ΚΟΣΜΟΣ**.

* Ενότητες

Η αρίθμηση των ενοτήτων γίνεται σύμφωνα με τον αριθμό του κεφαλαίου. Π.χ. για το κεφάλαιο 1 η αρίθμηση των ενοτήτων είναι: 1.1, 1.2, 1.3 κ.λ.π.

Η πρώτη ενότητα κάθε κεφαλαίου αναφέρεται ως Εισαγωγή και η τελευταία ως Ανακεφαλαίωση. Η ενότητα της Εισαγωγής εισάγει τον αναγνώστη στο θέμα του κεφαλαίου και περιλαμβάνει τουλάχιστον δύο παραγράφους. Στην πρώτη παράγραφο γίνεται μια αναφορά στο θέμα του κεφαλαίου ενώ στη δεύτερη παράγραφο περιγράφεται συνοπτικά τι θα διαπραγματευτεί το κεφάλαιο. Η Ανακεφαλαίωση περιέχει μια σύντομη περίληψη στο θέμα που παρουσιάστηκε.

Οι τίτλοι των ενοτήτων εμφανίζονται στον Πίνακα Περιεχομένων.

* Υποενότητες

Οι υποενότητες δεν είναι υποχρεωτικές. Γράφονται με αρίθμηση και έχουν την μορφή 1.1.1., 1.1.2 (κεφάλαιο 1, ενότητα 1, υποενότητα 1 και 2).

**5. ΣΥΜΠΛΗΡΩΜΑΤΙΚΟ ΜΕΡΟΣ**

Στο Συμπληρωματικό μέρος αναφέρονται όλα τα στοιχεία που ολοκληρώνουν την διπλωματική εργασία και αποτελείται από τα παρακάτω μέρη:

* Παράρτημα

Είναι προαιρετικό. Σε αυτό αναφέρονται στοιχεία, πίνακες αποτελεσμάτων, ερωτηματολόγια κ.λ.π. που χρησιμοποιήθηκαν καθώς και οποιαδήποτε άλλης μορφής πληροφόρηση που έχουν συμπληρωματικό ρόλο και γι’ αυτό δεν περιλαμβάνονται στο κύριο μέρος.

Εάν υπάρχει ένα παράρτημα οι πίνακές του αριθμούνται ως Π1, Π2 κ.ο.κ. ενώ δεν αναφέρονται στον Κατάλογο Πινάκων. Εάν υπάρχουν περισσότερα από ένα παραρτήματα, η αρίθμησή τους γίνεται με κεφαλαία γράμματα δηλ. ΠΑΡΑΡΤΗΜΑ Α, ΠΑΡΑΡΤΗΜΑ Β κ.ο.κ. και ομοίως οι πίνακες κάθε παραρτήματος αριθμούνται Π.Α.1, Π.Α.2. Στα περιεχόμενα αναφέρονται μόνο τα παραρτήματα και όχι οι πίνακες ή τα διαγράμματά τους.

* Παραπομπές εντός κειμένου.

Οι παραπομπές στο κείμενο παρατίθενται μέσα σε παρένθεση αναφέροντας και τις σελίδες αναφοράς π.χ. (Heywood, 2014, σελ. 30-32)

* Βιβλιογραφία.

Η Βιβλιογραφία βρίσκεται στο τέλος της εργασίας και σε αυτή αναφέρονται όλες οι αναφορές που χρησιμοποιήθηκαν. Διακρίνεται σε ελληνική, ξένη και διαδικτυακοί τόποι.

Η Βιβλιογραφία για ελληνικό ή ξένο βιβλίο γράφεται ως εξής:

Αγιακλόγλου, Ν. Χ. και Οικονόμου, Σ. Γ. (2008), *Μέθοδοι Προβλέψεων και Ανάλυσης Αποφάσεων,* Εκδόσεις Μπένου, Αθήνα.

Box, E. P. G., and Jenkins, M. G. (1976), *Time Series Analysis forecasting and control*, Holden-Day, San Francisco.

Η Βιβλιογραφία που αφορά επιστημονικό άρθρο γράφεται ως εξής:

De Gooijer J. G. and Hyndman R. J. (2006), 25 years of time series forecasting, International Journal of Forecasting, 22, 443-473

Tong, H. (2001), A personal journey through time series in Biometrika, Biometrika, 88, 195-218.

Agiakloglou, C. and Newbold, P. (1992). Empirical Evidence on Dickey-Fuller-type tests.*Journal of Time Series Analysis*, **13**, 471-483.

Όλες οι αναφορές της εργασίας που γίνονται στο κύριο μέρος θα πρέπει να αναλύονται στη Βιβλιογραφία.

**6. ΥΠΟΔΕΙΓΜΑΤΑ**

Στα παρακάτω υποδείγματα παρουσιάζεται ο τρόπος με τον οποίο θα πρέπει να εμφανίζονται τα μέρη της διπλωματικής εργασίας.

**Πανεπιστήμιο Πελοποννήσου (18 pt)**

**Σχολή Κοινωνικών και Πολιτικών Επιστημών (17 pt)**

**Τμήμα Πολιτικής Επιστήμης και Διεθνών Σχέσεων (17 pt)**

**Πρόγραμμα Μεταπτυχιακών Σπουδών (16 pt)**

**«Τίτλος Προγράμματος» (16 pt)**

**[Τίτλος Διπλωματικής Εργασίας] (18 pt)**

**[Ονοματεπώνυμο Συγγραφέα] (16 pt)**

Κόρινθος, Μάιος 2013 (12 pt)

**University of the Peloponnese (18 pt)**

**Faculty of Social and Political Sciences (17 pt)**

**Department of Political Studies and International Relations (17 pt)**

**Master Program in (16 pt)**

**«Τίτλος Προγράμματος» (16 pt)**

**[Τίτλος Διπλωματικής Εργασίας**

**Στην Αγγλική Γλώσσα] (18 pt)**

**[Ονοματεπώνυμο Συγγραφέα στην Αγγλική Γλώσσα] (16 pt)**

**Corinth, May 2014 (12 pt)**

**[Τίτλος Διπλωματικής Εργασίας] (16 pt)**

**Σημαντικοί Όροι:** [Σημαντικοί Όροι που αναφέρονται στη Διπλωματική Εργασία] (12 pt)

**Περίληψη (14 pt)**

[Κείμενο περίληψης] (12 pt)

**[Τίτλος Διπλωματικής Εργασίας στα Αγγλικά] (16 pt)**

**Keywords:** [Σημαντικοί Όροι που αναφέρονται στη Διπλωματική Εργασία στα Αγγλικά] (12 pt)

**Abstract (14 pt)**

[Κείμενο περίληψης στα αγγλικά] (12 pt)

**ΥΠΕΥΘΥΝΗ ΔΗΛΩΣΗ**

Με την παρούσα δήλωση:

1. Δηλώνω ρητά και ανεπιφύλακτα ότι η διπλωματική εργασία που σας καταθέτω αποτελεί προϊόν δικής μου πνευματικής προσπάθειας, δεν παραβιάζει τα δικαιώματα τρίτων μερών και ακολουθεί τα διεθνώς αναγνωρισμένα πρότυπα επιστημονικής συγγραφής, τηρώντας πιστά την ακαδημαϊκή δεοντολογία.
2. Οι απόψεις που εκφράζονται αποτελούν αποκλειστικά ευθύνη του/ης συγγραφέα/ως και ο/η επιβλέπων/ουσα, οι εξεταστές, το Τμήμα και το Πανεπιστήμιο Πελοποννήσου δεν υιοθετούν κατ’ ανάγκη τις εκφραζόμενες απόψεις ούτε φέρουν οποιαδήποτε ευθύνη για τυχόν λάθη και παραλείψεις.

Ο/Η δηλών/ούσα

…………………………………………….

(Υπογραφή)

**Περιεχόμενα (16 pt)**

Περίληψη (14 pt)

Abstract

Κατάλογος Πινάκων

Κατάλογος Διαγραμμάτων

**ΚΕΦΑΛΑΙΟ 1: Η Ίδρυση της Ευρωπαϊκής Κοινότητας (16 pt)**

1.1 Εισαγωγή (14 pt) 1

1.2 Η Ευρωπαϊκή Κοινότητα Άνθρακα και Χάλυβα 3

1.3 Από την ΕΚΑΧ στην ΕΟΚ 7

1.4 Οι Συνθήκες ΕΟΚ και ΕΚΑΕ 12

1.5 Ανακεφαλαίωση16

**ΚΕΦΑΛΑΙΟ 2: Η Διεύρυνση Διαδικασίας Ολοκλήρωσης (16 pt)**

2.1 Εισαγωγή (14 pt) 18

2.2 Διεύρυνση μέσω γύρων διεύρυνσης 21

2.2.1 Η διεύρυνση του 1973 21

2.2.2 Η μεσογειακή διεύρυνση της: Ελλάδα, Ισπανία 24

2.3 Ο αντίκτυπος των διευρύνσεων στην ΕΕ 30

2.4 Ανακεφαλαίωση36

**ΠΑΡΑΡΤΗΜΑ (16 pt)** 45

**ΒΙΒΛΙΟΓΡΑΦΙΑ (16 pt)** 48

**Κατάλογος Πινάκων (16 pt)**

**[Αριθμός Πίνακα] [Τίτλος Πίνακα] (14 pt) [Σελίδα]**

1.1 Κύριες Συνθήκες της ΕΚ / ΕΕ (12 pt)14

4.1 Δημοσιονομικό πλαίσιο 2007-2013 32

**Κατάλογος Διαγραμμάτων (16 pt)**

**[Αριθμός Διαγράμματος] [Τίτλος Διαγράμματος] (14 pt) [Σελίδα]**

1.1 Οργανωτική Δομή της COPA (12 pt)10

4.1 Το Ευρωπαϊκό Εξάμηνο 26

**ΚΕΦΑΛΑΙΟ 1 (16 pt)**

**ΒΑΣΙΚΕΣ ΑΡΧΕΣ ΟΙΚΟΝΟΜΙΚΗΣ ΘΕΩΡΙΑΣ (16 pt)**

**1.1 Εισαγωγή (14 pt)**

Απαραίτητη προϋπόθεση για την κατανόηση οποιουδήποτε πολιτικού συστήματος ή οργανισμού είναι η ένταξη του στο ιστορικό και λειτουργικό του πλαίσιο. Η δομή και η λειτουργία των διοικητικών θεσμός, η φύση και η δυναμική των πολιτικών δυνάμεων, οι προβληματισμοί και η συμπεριφορά των ασκούντων την εξουσία δεν είναι θέμα τύχης. Διαμορφώνονται, και αναδιαμορφώνονται συνεχώς, υπό την επίδραση δυνάμεων και γεγονότων που βρίσκονται στη διαρκή εξέλιξη.

Μολονότι πρόκειται για σχετικά νέο οργανισμό, η Ευρωπαϊκή Ένωση (ΕΕ) υπακούει στις επιταγές αυτές όπως κάθε παλαιό έθνος – κράτος. Αντίστοιχα με τα κράτη, η φύση της ΕΕ δεν μπορεί να εκτιμηθεί χωρίς να γίνει αναφορά στην ιστορική προέλευσή της και στο πλαίσιο εντός του οποίου λειτουργεί.

**ΒΙΒΛΙΟΓΡΑΦΙΑ (16 pt)**

**Ελληνική (14 pt)**

Δημόπουλος, Γ., Μπαλτάς, Ν. και Χασσίδη, Ι. (επιμ.) (2007), *Εισαγωγή στις Ευρωπαϊκές Σπουδές*, Εκδόσεις Σιδέρης, Αθήνα.

Ήφαιστος, Π. (2000), *Θεωρία Διεθνούς και Ευρωπαϊκής Ολοκλήρωσης,* Εκδόσεις Ποιότητα, Αθήνα.

**Ξενόγλωσση (14 pt)**

Chang, M. (2009), Monetary Integration in the European Union*,* Palgrave Macmillan, England

Duff, A., Pinder, J. and Pryce, R. (1994), *Maastricht and Beyond,* London, Routledge.

De Grauwen, P. (2010), “*Crisis in the Eurozone and How to Deal with it*”, CEPS Policy Briefs, No 204, p. 1-5.

**Διαδικτυακοί Τόποι / Ιστοσελίδες (14 pt)**

Business forum, (2011). *Getting the facts on Stakeholder Analysis*. [online] Διαθέσιμο στη από: <http://www.businessforum_123/london> [Πρόσβαση 12 Ιουλίου 2011].

Brown, G., White,G. and Redding,G., (1984), *Modern management*. London: Redfern Press. Διαθέσιμο στη δ/νση <http://libweb.anglia.ac.uk> [Πρόσβαση 9 Ιουλίου 2011]

Cass, K., (2003). *Management theories*. Management Quarterly, 78(9), Διαθέσιμο στη δ/νση <http://libweb.anglia.ac.uk> [Πρόσβαση 20 Ιουλίου 2012].